มีตุ่มจุดแดงๆดำๆบริเวณหลังและต้นแขนคล้ายสิว (ตามลิ้งภาพที่แนบไปครับ) แต่ผมทายาสิวไม่หายครับ เลยไม่ทราบว่าเป็นอะไร หรือเป็นขนคุดครับ? แต่ผมพยายามทา bha แล้วโบกด้วยโลชั่น มันก็ไม่หายสักทีครับ รบกวนด้วยครับ
สวัสดีค่ะ อาการมีจุดแดงๆดำคล้ายสิวที่หลังและต้นแขน ดังรูปแนบนั้น นึกถึงภาวะขนคุดมากที่สุด สาเหตุอื่นๆเช่น รูขุมขนอักเสบ ซึ่งอาจมีการติดเชื้อราหรือเชื้อแบคทีเรียตรงรูขุมขนนั้นๆร่วมด้วยได้ หรืออาจเป็นผื่นผิวหนังอักเสบ แต่จากรูปดูรอยโรคจำกัดอยู่ที่รูขุมขนค่อนข้างชัดเจนขนคุด (Keratosis Pilaris)เป็นภาวะทางผิวหนังที่เกิดการอุดตันบริเวณรูขุมขน มักพบว่ามีผิวแห้ง เป็นปื้นหยาบ และเป็นตุ่มนูนที่รูขุมขน เวลาลูบไปที่บริเวณดังกล่าวจะให้ความรู้สึกสาก ๆโดยมักเกิดขึ้นบริเวณแขนส่วนบน ต้นขา มักไม่มีอาการอะไร เพียงแต่จะไม่สวยงามการรักษาอาจใช้ครีมบำรุงทาให้ความชุ่นชื้น หรือใช้ครีมยูเรียทำให้ชั้นผิวหนังหนาตัวน้อยลง การใช้กรด BHA เพื่อช่วยผลัดเซลล์ผิวก็อาจช่วยได้บ้าง แต่การรักษาขนคุดส่วนใหญ่ให้ผลได้ไม่ค่อยดีมากนัก การทำเลเซอร์ไอพีแอล (Intense Pulsed Light: IPL) หรือเพาซ์ดายเลเซอร์ (Pulse Dye Laser) จะช่วยในการลดอาการแดงที่ผิวหนัง แต่จะไม่สามารถลดความหยาบหรือผิวที่ขรุขระได้หากยังมีความกังวลใจ และอยากลองวิธีการรักษาแบบอื่นๆดู สามารถไปพบแพทย์เพื่อตรวจร่างกายจริงและรับคำปรึกษาเพิ่มเติมได้